wannaphong/clean_thaiwikipedia huggingface dataset:
# สามัคคี (ฆุม)
สามัคคี  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 1,424 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา"Official Results of the 2007 Commune Councils Election in Ratank Kiri " (PDF). National Election Committee, No 4.58/07 NEC.SG.PIB (April 18, 2007). Retrieved on November 11, 2008 ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าการถ่ายโอนที่ดินเป็นปัญหาที่มีความรุนแรงระดับสูงในสามัคคี

หมู่บ้าน
 หมู่บ้าน  อักษรเขมร ประชากร(1998)  จำนวนครัวเรือน(1998)  อัตราเพศ(ชาย/หญิง)(1998)  หมายเหตุ กาแมน  កាមែន  552  89  0.91  บราก  ប្រាក់  354  74  1  ญา (Bha Nhuk)  ញ៉ុ  348  58  1.12  พีง  ពីង  170  28  0.93
# จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และกิ่งอำเภอด่านช้าง

ดูเพิ่ม
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
# กัก (ฆุม)
กัก (,) เป็นตำบล (ฆุม) ในอำเภอบาเกียวทางตะวันออกเฉียงเหนือของประเทศกัมพูชา โดยแบ่งออกเป็น 6 หมู่บ้านและมีประชากร 1,729 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา การถ่ายโอนที่ดินเป็นปัญหาที่มีความรุนแรงระดับสูงในกัก ปัจจุบันชุมชนพื้นเมืองเป็นเจ้าของที่ดินเกษตรกรรมเพียงเล็กน้อย

หมู่บ้าน
 หมู่บ้าน  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)Reung Touch  145  1.07  28Sala (หรือ Srala)  245  1.15  37Ka Chak  347  0.92  51Kak  303  0.87  52Yeun  466  1.02  74Chrung  223  0.87  36
# ตำบลเจดีย์
เจดีย์ เป็นตำบลในอำเภออู่ทอง จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลเจดีย์

 ที่ตั้งและอาณาเขต 
ตำบลเจดีย์ มีอาณาเขตติดต่อกับเขตการปกครองข้างเคียงดังต่อไปนี้ วันที่ 2 มิถุนายน พ.ศ. 2542

 ทิศเหนือ ติดต่อกับตำบลหนองโอ่ง
 ทิศตะวันออก ติดต่อตำบลศาลาขาว ตำบลสวนแตง (อำเภอเมืองสุพรรณบุรี) 
 ทิศใต้ ติดต่อกับตำบลบ้านดอน และตำบลวังน้ำเย็น (อำเภอบางปลาม้า) และตำบลหัวโพธิ์ (อำเภอสองพี่น้อง)
 ทิศตะวันตก ติดต่อกับตำบลกระจัน

 ประวัติ 
เจดีย์ เดิมเป็นพื้นที่ของ 3 ตำบล ในปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน ได้แก่ หมู่ 5 บ้านไผ่ลูกนก ของตำบลบ้านดอน กับหมู่ 6 บ้านวัดนก,หมู่ 7 บ้านตาลลูกอ่อน ของตำบลยุ้งทะลาย และหมู่ 5 บ้านโคกยายเกตุ,หมู่ 6 บ้านปากแสก ของตำบลกระจัน มาตั้งเป็นตำบลเจดีย์ วันที่ 11 ตุลาคม พ.ศ. 2492

 การปกครองส่วนภูมิภาค 

 การปกครองส่วนภูมิภาค 
ตำบลเจดีย์แบ่งพื้นที่การปกครองออกเป็น 8 หมู่บ้าน ได้แก่
 หมู่ที่ 1 บ้านไผ่ลูกนก
 หมู่ที่ 2 บ้านวัดนก
 หมู่ที่ 3 บ้านตาลลูกอ่อน
 หมู่ที่ 4 บ้านโคกยายเกตุ
 หมู่ที่ 5 บ้านปากแสก
 หมู่ที่ 6 บ้านเกาะกลาง
 หมู่ที่ 7 บ้านโคกยายเกตุ
 หมู่ที่ 8 บ้านใหม่พานิช

 การปกครองส่วนท้องถิ่น 
ตำบลเจดีย์เดิมมีฐานะเป็นสภาตำบลเจดีย์ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลเจดีย์มี 8 หมู่บ้าน พื้นที่ 20.90 ตารางกิโลเมตร ประชากร 3,544 คน และ 719 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลเจดีย์ อำเภออู่ทอง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลเจดีย์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเจดีย์ วันที่ 25 ธันวาคม พ.ศ. 2539

ปี พ.ศ. 2550 เขตองค์การบริหารส่วนตำบลเจดีย์มี 8 หมู่บ้าน พื้นที่ 20.90 ตารางกิโลเมตร ประชากร 3,027 คน และ 697 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎรประชากรรายตำบลในประเทศไทย ณ วันที่ 31 ธันวาคม พ.ศ. 2550 (เขตตำบลเจดีย์ อำเภออู่ทอง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลเจดีย์อยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลเจดีย์ วันที่ 27 ตุลาคม พ.ศ. 2552 โดยมีผลบังคับใช้ในวันเดียวกัน
# จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และกิ่งอำเภอด่านช้าง

ดูเพิ่ม
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
 จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
# รำพูล ตันติวณิชชานนท์
รำพูล ตันติวณิชชานนท์ เป็นสมาชิกสภาผู้แทนราษฎรจังหวัดอุบลราชธานี สังกัดพรรคไทยสร้างไทย และอดีตประธานสภาองค์การบริหารส่วนจังหวัดอุบลราชธานี

 ประวัติ 
รำพูล เกิดเมื่อ พ.ศ. 2501 ที่จังหวัดอุบลราชธานี เป็นบุตรนางมาลัยทอง แก้วงาม ด้านครอบครัวสมรสกับนายสุชาติ ตันติวณิชชานนท์ อดีตสมาชิกสภาผู้แทนราษฎรจังหวัดอุบลราชธานี สำเร็จการศึกษาระดับมัธยม จากโรงเรียนนารีนุกูล ระดับปริญญาตรี จากมหาวิทยาลัยราชภัฏสวนดุสิต และระดับปริญญาโท คณะพัฒนาสังคม จากสถาบันบัณฑิตพัฒนบริหารศาสตร์ (นิด้า)

 การทำงาน 
รำพูล ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ‘สุริยะ’ โว พปชร.กวาด 8 ที่นั่งอุบลฯ เหมา ‘อำนาจเจริญ’ ทั้งจังหวัด ขอ ปชช.ลบภาพเผาศาลากลาง ก่อนที่จะได้รับเลือกตั้งในครั้งถัดมา ในพ.ศ. 2566 สังกัดพรรคไทยสร้างไทยผู้แทนหน้าใหม่: รำพูล ตันติวณิชชานนท์ อุบลราชธานี ทสท. ร่วมดันบำนาญประชาชน และได้รับเลือกรวม 1 สมัย

 สมาชิกสภาผู้แทนราษฎร 
รำพูล ตันติวณิชชานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคไทยสร้างไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๘, ๑๓ สิงหาคม ๒๕๖๗
# ตำบลดอนคา (อำเภออู่ทอง)
ดอนคา เป็นตำบลในอำเภออู่ทอง จังหวัดสุพรรณบุรี เป็นที่ตั้งของวัดเขาดีสลักซึ่งเป็นที่ประดิษฐานรอยพระพุทธบาทที่มีมงคล 108 ประการ สลักไว้อย่างวิจิตรงดงาม สืบค้นเมื่อวันที่ 27 ตุลาคม พ.ศ. 2567 

 ที่ตั้งและอาณาเขต 
ตำบลดอนคา มีอาณาเขตติดต่อกับเขตการปกครองข้างเคียงดังต่อไปนี้ วันที่ 2 มิถุนายน พ.ศ. 2542

 ทิศเหนือ ติดต่อกับตำบลพลับพลาไชย
 ทิศตะวันออก ติดต่อกับตำบลศาลาขาว และตำบลสระแก้ว (อำเภอเมืองสุพรรณบุรี)
 ทิศใต้ ติดต่อกับตำบลหนองโอ่ง
 ทิศตะวันตก ติดต่อกับตำบลเลาขวัญ (อำเภอเลาขวัญ จังหวัดกาญจนบุรี)

 ประวัติ 
ดอนคา ประชาชนแต่เดิมอพยพมาจากเมืองเวียงจันทน์ สาธารณรัฐประชาธิปไตยประชาชนลาว เมื่อครั้งบ้านเมืองเริ่มเกิดสงครามจึงได้พากันมาอยู่ที่เมืองสยาม ที่ชาวบ้านเรียกว่า "ขอดดอนคา" ต่อมาได้เรียกชื่อขาดหายไปบ้างจนกร่อนเป็นคำว่า ดอนคาประวัติตำบลดอนคา อำเภออู่ทอง จังหวัดสุพรรณบุรี - องค์การบริหารส่วนตำบลดอนคา สืบค้นเมื่อวันที่ 23 ตุลาคม พ.ศ. 2567 "ตาหงษ์จากเวียงจันทน์ แกด้นดั้นจากแดนไกล พบแหล่งศิวิไลซ์ ธรรมชาติสะอาดตา เป็นที่ดอนโดดเด่น ถูกซ่อนเร้นด้วยหญ้าคาชาวลาวร่วมใจมา ตั้งถิ่นฐานและบ้านเรือน ตั้งชื่อ "ดอนคา" ไว้ คนทั่วไปไม่ลืมเลือน ทำไร่ ทำนาเหมือน ร่วมพวกพ้องพี่น้องไทย"

ดอนคา เดิมเป็นพื้นที่ของตำบลหนองโอ่ง ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน ได้แก่ หมู่ 6–7 บ้านดอนคา, หมู่ 8 บ้านใหม่, หมู่ 9 บ้านสระกร่างและหมู่ 10 บ้านห้วยคู้ ของตำบลหนองโอ่ง มาตั้งเป็นตำบลดอนคา วันที่ 11 ตุลาคม พ.ศ. 2492

ปี พ.ศ. 2550 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 2 บ้านดอนคา แยกตั้งเป็นหมู่บ้านใหม่ เป็น หมู่ 19 บ้านห้วย และแบ่งพื้นที่หมู่ 3 บ้านใหม่ แยกตั้งเป็นหมู่บ้านใหม่ เป็น หมู่ 20 บ้านใหม่ใต้ วันที่ 11 เมษายน พ.ศ. 2550

 การปกครองส่วนภูมิภาค 

 การปกครองส่วนภูมิภาค 
ตำบดอนคาแบ่งพื้นที่การปกครองออกเป็น 20 หมู่บ้าน ได้แก่
 หมู่ที่ 1 บ้านดอนคา,หัวตาล
 หมู่ที่ 2 บ้านดอนคา
 หมู่ที่ 3 บ้านใหม่
 หมู่ที่ 4 บ้านสระกร่าง
 หมู่ที่ 5 บ้านห้วยคู้
 หมู่ที่ 6 บ้านดอนคา
 หมู่ที่ 7 บ้านหนองกุฎีทอง
 หมู่ที่ 8 บ้านหนองมะขอ
 หมู่ที่ 9 บ้านเขากำแพง
 หมู่ที่ 10 บ้านโนน
 หมู่ที่ 11 บ้านหนองกระโซ่
 หมู่ที่ 12 บ้านช้างดำหัว
 หมู่ที่ 13 บ้านชัฏดงดำ
 หมู่ที่ 14 บ้านโปร่งพรานอินทร์
 หมู่ที่ 15 บ้านหนองศรีเทพ
 หมู่ที่ 16 บ้านเขาดีสลัก
 หมู่ที่ 17 บ้านหนองหมู-โนนแดง
 หมู่ที่ 18 บ้านหนองทราย
 หมู่ที่ 19 บ้านห้วย
 หมู่ที่ 20 บ้านใหม่ใต้

 การปกครองส่วนท้องถิ่น 
ตำบลดอนคาเดิมมีฐานะเป็นสภาตำบลดอนคา ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลดอนคามี 18 หมู่บ้าน พื้นที่ 64.00 ตารางกิโลเมตร ประชากร 12,259 คน และ 2,490 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลดอนคา อำเภออู่ทอง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลดอนคาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนคา วันที่ 30 มกราคม พ.ศ. 2539
# วัดบางแตน
วัดบางแตน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลบางแตน อำเภอบ้านสร้าง จังหวัดปราจีนบุรี

วัดบางแตน แต่เดิมชื่อ วัดสีลาดสัดทาทำ ตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2496 ต่อมาสมเด็จพระมหาสมณเจ้า กรมพระยาวชิรญาณวโรรส เสด็จตรวจคณะสงฆ์ในเขตมณฑลปราจีนบุรีและเสด็จวัดสีลาดสัดทาทำ แล้วทรงมีรับสั่งให้เปลี่ยนชื่อวัดตามชื่อตำบลบางแตน ในวันที่ 15 ธันวาคม พ.ศ. 2451 ตรงกับ ร.ศ. 127 พระบาทสมเด็จพระจุลจอมเกล้าเจ้าอยู่หัวทรงประทับแรม ณ วัดบางแตน

วัดมีพระพุทธรูปเก่าแก่คือ หลวงพ่อคุ้ม สร้างขึ้นสมัยพระเจ้าอู่ทอง เป็นพระพุทธรูปปางมารวิชัย เนื้อหินศาลาแกะทั้งองค์ หน้าตักกว้าง 79 นิ้ว ได้มีพ่อค้าเกวียนอัญเชิญมาจากอำเภอท่าวุ้ง จังหวัดลพบุรี ได้บรรทุกองค์พระพุทธรูปจากวัดเขาสมอคอนเพื่อจะนำไปประดิษฐานยังจังหวัดจันทบุรี ครั้งนั้นหลวงตาแก่ ท่านเห็นองค์พระพุทธรูปในเกวียนพ่อค้า หลวงตาแก่ท่านเอ่ยปาก อัตมาขอบิณฑบาตพระพุทธรูปองค์นี้ ปรากฎว่าพ่อค้าเลยถวายให้หลวงตาแก่ เมื่อได้รับถวายแล้วยกไม่ขึ้น จึงประกอบพิธีอัญเชิญ จึงมองเห็นร่องรอยการแกะสลักองค์พระพุทธรูปด้วยหินศิลาแลงสามารถยกแยกออกมาได้ 16 ชิ้น แล้วอัญเชิญประดิษฐานเป็นพระประธานในอุโบสถวัดบางแตนและชาวบ้านช่วยกันพอกปูนทับองค์พระพุทธรูปไว้ 

ภายในวัดมีพิพิธภัณฑ์พื้นบ้านวัดบางแตน  จัดแสดงข้าวของเครื่องใช้และศิลปวัตถุต่าง ๆ ของวัด เช่น พระพุทธรูป ถ้วยโถโอชามต่าง ๆ เรือบิณฑบาตที่รัชกาลที่ 5 พระราชทานให้อดีตเจ้าอาวาสวัดบางแตน เครื่องปั้นดินเผา เครื่องจักสาน และตะเกียงเจ้าพายุ เป็นต้น
# นางาโตะ (จังหวัดยามางูจิ)
นางาโตะ  เป็นนครในจังหวัดยามางูจิ ประเทศญี่ปุ่น  นครนี้มีประชากรประมาณ 31,518 คนใน 15,537 ครัวเรือน และมีความหนาแน่นประชากรที่ 88 คนต่อตารางกิโลเมตร นครนี้มีพื้นที่รวม 

เทศบาลโดยรอบ
จังหวัดยามางูจิ
ฮางิ
มิเนะ
ชิโมโนเซกิ

ภูมิอากาศ

ประชากร
จากข้อมูลสำมะโรญี่ปุ่น ประชากรในนางาโตะเมื่อ ค.ศ. 2020 อยู่ที่ 32,519 คน

 การเดินทาง 
 รถไฟ 
frameless|20x20px เจอาร์ตะวันตก - สายหลักซันอิง 
  -  -  -  -  - 
frameless|20x20px เจอาร์ตะวันตก - สายหลักซันอิง  (สายสาขา)
  - 
frameless|20x20px เจอาร์ตะวันตก - สายมิเนะ
  -  -  - 

 ทางหลวง 
 25px|link=|alt= ท่านด่วนซันอิง
 
 
 

 บุคคลสำคัญจากนางาโตะ 
 คัง อาเบะ นักการเมือง
 มิซูซุ คาเนโกะ กวี
# ลบผง
คัมภีร์ลบผง เป็นงานประพันธ์ในหมวดไสยศาสตร์ของคนไทยโบราณสำหรับประกอบพิธีกรรมลบผง คำว่า "ลบผง" หมายถึง การเขียนอักขระเลขยันต์บนกระดานแล้วลบตามลำดับขั้นตอนที่กำหนดไว้ในคัมภีร์ลบผงแต่ละคัมภีร์ ผู้ศึกษาวิชาเลขยันต์ต้องศึกษาการเรียนลบผงก่อน แม่บทที่สำคัญมีอยู่ 5 คัมภีร์คือ คัมภีร์ปถมัง คัมภีร์อิธะเจ คัมภีร์ตรีนิสิงเห คัมภีร์มหาราชและคัมภีร์พุทธคุณ (รัตนมาลา) ซึ่งแต่ละคัมภีร์มีความแตกต่างกันไปใน ด้านเนื้อหาและขั้นตอนการเขียน การลบ รวมทั้งอุปเท่ห์การนำใช้ สันนิษฐานว่าคัมภีร์ทั้ง 5 แต่งขึ้นโดยนักปราชญ์คนเดียวกันหรือกลุ่มนักปราชญ์ที่มีแนวคิดเดียวกัน เพราะองค์ความรู้ทั้งในขั้นตอนสุดท้ายเหมือนกันทุกคัมภีร์กล่าวคือ	จะจบด้วยองค์พระและสูญนิพพาน เพื่อแสดงให้เห็นว่าเมื่อบรรลุวิโมกขธรรมแล้วย่อมถึงซึ่งพระนิพพาน

คัมภีร์ลบผงถือได้ว่ามีแบบแผนชัดเจน มีการอธิบายขั้นตอนเอาไว้อย่างเป็นระบบ ตั้งแต่ สูตรตั้งตัว สูตรการเรียกอักขระ บทนมัสการ คาถาเสก และการนำไปใช้ ขณะที่คัมภีร์เลขยันต์อื่นที่มีเพียงรูปยันต์ คาถาสำหรับปลุกเสก และอุปเท่ห์แต่ ไม่มีการอธิบายวิธีการทำโดยละเอียด

ในการประกอบพิธีกรรมลบผง สำหรับอุปกรณ์ เครื่องมือ สิ่งของเครื่องใช้ต่าง ๆ ที่ใช้คือ แท่งดินสอเขียนผง กระดานลบผง กระดาษทำไส้เทียบขี้ผึ้งหนัง 1 บาท เครื่องยา ว่าน และ สมุนไพรต่าง ๆ เช่น ว่านและสมุนไพรไทย ดีสัตว์ กระดูกสัตว์ มวลสารต่าง ๆ และใบไม้รู้นอน 7 สิ่ง ผงที่ได้จากเขียนยันต์ตามคัมภีร์ทั้ง 5 เชื่อกันว่า มีอานุภาพศักดิ์สิทธิ์
# มอเตอร์ซิตีแมชชีนกันส์
มอเตอร์ซิตีแมชชีนกันส์ (Motor City Machine Guns) เป็นทีมแท็กมวยปล้ำอาชีพชาวอเมริกัน ประกอบด้วย อเล็กซ์ เชลลีย์ และ คริส เซบิน ปัจจุบันพวกเขาเซ็นสัญญากับ WWE พวกเขาเป็นที่รู้จักจากการอยู่ในโทเทิลน็อนสต็อปแอ็กชันเรสต์ลิง (TNA) ชื่อทีมเป็นการเล่นคำจากชื่อเล่นของเมืองดีทรอยต์ ซึ่งเป็นบ้านเกิดของทั้งคู่ นอกจากนี้ทั้งคู่ยังเคยปรากฏตัวในนิวเจแปนโปรเรสต์ลิง (NJPW) สาขา NJPW Strong รวมถึง Game Changer Wrestling (GCW) และ Deadlock Pro-Wrestling (DPW) ทั้งคู่ก่อตั้งทีมใน Pro Wrestling Zero1 ในปี 2006 และทำงานร่วมกันมาบ้างตั้งแต่นั้นเป็นต้นมา

พวกเขาคว้าแชมป์โลกแท็กทีม TNA สามครั้งและแชมป์โลกแท็กทีม ROH หนึ่งครั้งในริงออฟออเนอร์ (ROH) และใน NJPW พวกเขายังครองแชมป์จูเนียร์เฮวีเวตแท็กทีม IWGP และสตรองโอเพนเวตแท็กทีมหนึ่งครั้ง และเป็นแชมป์แท็กทีม WWE

แชมป์และรางวัล
All American Wrestling
AAW Tag Team Championship (1 time)
City Championship Wrestling
CCW Tag Team Championship (1 time)
Deadlock Pro-Wrestling
DPW Worlds Tag Team Championship (1 time)
Game Changer Wrestling
GCW Tag Team Championship (1 time)
The Baltimore Sun
Tag Team of the Year (2010)
New Japan Pro-Wrestling
IWGP Junior Heavyweight Tag Team Championship (1 time)
Strong Openweight Tag Team Championship (1 time)
Pro Wrestling Illustrated
PWI Tag Team of the Year (2010)
Pro Wrestling Zero1-Max
NWA International Lightweight Tag Team Championship (1 time)
Ring of Honor
ROH World Tag Team Championship (1 time)
Total Nonstop Action Wrestling/Impact Wrestling
TNA/Impact World Tag Team Championship (3 times)
TNA/Impact X Division Championship (11 times) – Sabin (10) and Shelley (1)
TNA Heavyweight/Impact World Championship (2 times) – Sabin (1) and Shelley (1)
Gauntlet for the Gold (2008 – Tag Team)
TNA / Impact Year End Awards (4 times)
 Match of the Year (2003) –  Sabin vs. Frankie Kazarian and Michael Shane on August 20
Tag Team of the Year (2007)
Moment of the Year (2020) – 
WWE 
WWE Tag Team Championship (1 time)
# เฟิน (หน่วยวัดพื้นที่)
เฟิน  ในภาษาจีนกลาง, ฟาน ในภาษากวางตุ้ง หรือ ฮุน ในภาษาไต้หวัน เป็นหน่วยวัดพื้นที่แบบดั้งเดิมของจีน โดย 1 เฟิน เท่ากับ 1/10 ของ หมู่ ในจีนแผ่นดินใหญ่, ฮ่องกง และไต้หวัน  

การเปลี่ยนแปลง
ในจีนแผ่นดินใหญ่: 
ปี 1915 ~ 1929: 1 เฟิน = 1⁄10 หมู่ = 61.44 ตารางเมตร = 73.48 ตารางหลา .  ปี 1930 ~ ปัจจุบัน: 1 เฟิน = 1⁄10 หมู่ = 66+2⁄3 ตารางเมตร = 79.73 ตารางหลา. 

ในฮ่องกงและมาเก๊า: 1 เฟิน = 1⁄10 หมู่ = 76.14 ตารางเมตร = 91.06 ตารางหลา. Law No. 14/92/M (;  Lei n.o 14/92/M)

ในไต้หวันและญี่ปุ่น: 1 เฟิน = 1⁄10 เจีย = 969.92 ตารางเมตร = 10,440 ตารางฟุต. 

ไต้หวันเคยถูกปกครองโดยฮอลันดาและต่อมาโดยญี่ปุ่น ทำให้ระบบการวัดได้รับอิทธิพลจากสองประเทศนี้ และ 1 เฟิน จึงถูกกำหนดให้เป็น 1/10 ของ เจีย แทนที่จะเป็น หมู่ 

สำหรับรายละเอียดเพิ่มเติม โปรดดูที่บทความ มู่ (หน่วยวัดพื้นที่)

ดูเพิ่มเติม 
หน่วยวัดของจีน 
หน่วยวัดของไต้หวัน 
หน่วยวัดของฮ่องกง
# โคโนสุเกะ ทาเคชิตะ
โคโนสุเกะ ทาเคชิตะ (竹下 幸之介, Takeshita Kōnosuke, เกิด 29 พฤษภาคม 1995) เป็นนักมวยปล้ำอาชีพชาวญี่ปุ่น ปัจจุบันเซ็นสัญญากับทั้งสมาคมของญี่ปุ่น DDT Pro-Wrestling (DDT) และ New Japan Pro Wrestling (NJPW) และสมาคมของอเมริกา All Elite Wrestling (AEW) ใน AEW เขาเป็นสมาชิกของ Don Callis Family

เขาได้รับการเสนอชื่อให้เป็น Rookie of the Year โดย Tokyo Sports ในปี 2013 และเป็นแชมป์ KO-D Openweight ห้าสมัยและอายุน้อยที่สุดในประวัติศาสตร์ โดยคว้าแชมป์ในวันเกิดอายุครบ 21 ปีของเขา ใน DDT เขายังเป็นแชมป์แท็กทีม KO-D สี่สมัย แชมป์แท็กทีม KO-D 6-Man ห้าสมัย แชมป์ไอรอนแมนเฮฟวี่เมทัลเวตสี่สมัย ผู้ชนะ Ultimate Tag League หนึ่งครั้ง (2021) ผู้ชนะ King of DDT Tournament สองครั้ง (2019 และ 2021) และผู้ชนะ D-Oh Grand Prix สองครั้ง (2019 และ 2021 II) เขาเซ็นสัญญากับ AEW ในเดือนพฤศจิกายน 2022 และอยู่ภายใต้การจัดการของ Don Callis และคว้าแชมป์ AEW International Championship ในเดือนตุลาคม 2024 ปีต่อมาในปี 2025 ได้คว้าแชมป์ Never Openweight ของสมาคม NJPW ทำให้เป็นแชมป์ถึง 2 เส้น 2 สมาคมพร้อมกัน

แชมป์และรางวัล
All Elite Wrestling
AEW International Championship (1 time)
DDT Pro-Wrestling
Ironman Heavymetalweight Championship (4 times)
KO-D 6-Man Tag Team Championship (5 times) – with Antonio Honda and Tetsuya Endo (1), Akito and Diego (1), Akito and Shunma Katsumata (1), Akito and Yuki Iino (1), and Shunma Katsumata and Yuki Iino (1)
KO-D Openweight Championship (5 times)
KO-D Tag Team Championship (4 times) – with Tetsuya Endo (2), Mike Bailey (1) and Shunma Katsumata  (1)
KO-D Openweight Championship Challenger Decision Tournament (2017)
KO-D Tag Team Championship Tournament (2015) – with Tetsuya Endo
D-Oh Grand Prix (2019, 2021 II)
King of DDT Tournament (2019, 2021)
Ultimate Tag League (2021) – with Shunma Katsumata
Deadlock Pro-Wrestling
DPW Awards (2 times)
Moment of the Year (2022) – 
Match of the Year (2022) – 
ESPN
Ranked No. 8 of the 30 best Pro Wrestlers Under 30 in 2023
Japan Indie Awards
Best Bout Award (2014) with Tetsuya Endo vs. Kenny Omega and Kota Ibushi on September 28
MVP Award (2021)
Pro Wrestling Illustrated
 Ranked No. 59 of the top 500 singles wrestlers in the PWI 500 in 2022
 Ranked No. 126 of the top 500 singles wrestlers in the PWI 500 in 2023
 Ranked No. 67 of the top 500 singles wrestlers in the PWI 500 in 2024
New Japan Pro Wrestling
NEVER Openweight Championship (1 time)
Tokyo Sports
Fighting Spirit Award (2021)
Newcomer Award (2013)
Toshikoshi Puroresu
Shuffle Tag Tournament (2015) – with Daisuke Sekimoto
Shuffle Tag Tournament (2017) – with Hideki Suzuki
Toshiwasure! Shuffle Tag Tournament (2018)–with Yuko Miyamoto
Other accomplishments
Differ Cup (2017) – with Yuki Ueno
 Wrestling Observer Newsletter
 Most Underrated (2022)
# ตรีนิสิงเห
ตรีนิสิงเห (แปลว่า ราชสีห์ 3 ตัว) เป็นคัมภีร์สำคัญเล่มหนึ่งในหมวดไสยศาสตร์ของไทย อยู่ในกลุ่มคัมภีร์ลบผงสำคัญ 5 เล่ม คัมภีร์ตรีนิสิงเหมีความสำคัญมากในฐานะที่เป็นองค์ความรู้ที่ช่วยให้เกิดความเข้าใจพื้นฐานในการทำเลขและกลเลขในระบบเลขยันต์ ที่มาของเลขและสัญลักษณ์บางประการที่ปรากฏอยู่ในยันต์อย่างถูกต้อง

คัมภีร์ตรีนิสิงเหประกอบด้วยองค์ประกอบสำคัญ 5 ส่วนคือ บทนมัสการครู การทำอัตราทวาทสมงคล ที่มาของอัตราทวาทสมงคล การคูณหารอัตราทวาทสมงคลและอุปเท่ห์วิธีการนำเอาผงตรีนิสิงเหและ ยันต์ที่ได้ไปใช้

ต้นฉบับของคัมภีร์ตรีนิสิงเหพบน้อยมากเมื่อเทียบกับคัมภีร์ลบผงเล่มอื่น	ๆ ในหอสมุดแห่งชาติ คือพบ 9 ฉบับ แต่มี 4 ฉบับที่แตกต่างกัน จึงนับเป็น 4 สำนวน

บทบาท
คัมภีร์ตรีนิสิงเหมีบทบาทต่อสังคมไทยตั้งแต่อดีตจนถึงปัจจุบัน ด้วยเป็นองค์ความรู้ที่เป็นวิทยาการโบราณหลายด้าน ได้แก่ คณิตศาสตร์ โหราศาสตร์และดาราศาสตร์ เวชศาสตร์ และพิชัยสงคราม ด้านคณิตศาสตร์โบราณ อธิบายการใช้ค่าคงตัวกล ในการสร้างยันต์ตัวเลข และการหารที่มี ลักษณะคล้ายกับการทำเลขฐาน ด้านโหราศาสตร์พื้นฐาน เลขที่ใช้แทนดวงดาวและเลขกำลังดาว นอกจากนี้ตารางยันต์ตรีนิสิงเหยังพัฒนามาจากรูปแบบดวง ลัคนา ซึ่งมีที่มาจากการเดินทางของดวงอาทิตย์ ตามแนวเส้นสุริยวิถี ด้านไสยศาสตร์ เกี่ยวข้องกับการลงอักขระเลขยันต์ คาถาอาคม และการสร้างเครื่องรางของขลัง ตัวอย่างในการนำไปใช้เช่นใชัในการปลูกเรือน ตั้งศาลพระภูมิหรือแม้แต่ใช้ร่วมกับคัมภีร์เวชศาสตร์ในการรักษาโรค ต่าง ๆ 

คนไทยทั่วไปรู้จักในลักษณะ ยันต์ตรีนิสิงเห มีลักษณะเป็นสี่เหลี่ยมจัตุรัสซ้อนกันสองรูป ภายในมีเส้นแบ่งออกเป็นตาราง 12 ช่อง แต่ละช่องมีตัวเลขใส่ไว้ 1 ตัว ตรงกลางยันต์เป็นช่อง 4 ช่อง จะมีเลข 5 สี่ตัว ยันต์นี้ในปัจจุบันที่แพร่หลายมีเพียงรูปเดียว แต่จริง ๆ สามารถเขียนได้หลายรูปแบบ
# นางาโตะ (จังหวัดนางาโนะ)
thumb|อดีตศาลากลางนางาโตะ

นางาโตะ  เป็นเมืองในอำเภอชิอิซางาตะ จังหวัดนางาโนะ ประเทศญี่ปุ่น

ณ ค.ศ. 2003 เมืองนี้มีประชากรประมาณ 5,138 คนและมีความหนาแน่นที่ 53.44 คนต่อตารางกิโลเมตร เมืองนี้มีพื้นที่ทั้งหมด 96.14 ตารางกิโลเมตร

เมื่อวันที่ 1 ตุลาคม ค.ศ. 2005 นางาโตะกับหมู่บ้านวาดะ (อยู่ในอำเภอเดียวกัน) ถูกผนวกเข้าเพื่อสร้างเมืองนางาวะ
# เขตเทียนเหอ
เขตเทียนเหอ  เป็นหนึ่งในสิบเอ็ดเขตของนครกว่างโจว ซึ่งเป็นเมืองหลวงของมณฑลกวางตุ้ง ในภาษาจีน ชื่อเทียนเหอแปลว่า "แม่น้ำบนท้องฟ้า/สวรรค์" ซึ่งเป็นชื่อภาษาจีนของทางช้างเผือกด้วย เขตเทียนเหอมีอาณาเขตทิศตะวันตกติดกับเขตเยว่ซิ่ว ทิศเหนือติดกับเขตไป๋ยฺหวิน และทิศตะวันออกติดกับเขตฮหวางผู่ และทิศใต้ติดต่อกับเขตไฮ่จูโดยมีแม่น้ำจูกั้นระหว่างกัน

เขตเทียนเหอได้รับการจัดตั้งในช่วงทศวรรษที่ 1980 โดยก่อนหน้านั้นเป็นบริเวณหนึ่งทางทิศตะวันออกของเขตตงซาน (ซึ่งถูกรวมเข้ากับเขตเยว่ซิ่วในปี พ.ศ. 2548) และเดิมยังคงเป็นเขตชานเมือง วิทยาลัยและมหาวิทยาลัยส่วนใหญ่ตั้งอยู่ในเขตนี้ อย่างไรก็ตามเขตเทียนเหอได้มีการขยายตัวของเมืองตั้งแต่ปี 1991 และได้รับการพัฒนาจนกลายเป็นหนึ่งในพื้นที่ที่น่าดึงดูดที่สุดแห่งหนึ่งในนครกว่างโจว

สถานที่สำคัญของนครกว่างโจวที่ตั้งอยู่ในเขตเทียนเหอ ได้แก่ ซิติคพลาซา, กว่างโจวอินเตอร์เนชันนัลไฟแนนซ์เซ็นเตอร์, สนามกีฬาเทียนเหอ, กว่างโจวโอเปราเฮ้าส์ และพิพิธภัณฑ์กวางตุ้ง นอกจากนี้การแข่งขันกีฬาแห่งชาติจีนครั้งที่ 6 และ 9 และกีฬาเอเชียนเกมส์ 2010 ได้จัดขึ้นที่เขตเทียนเหอด้วย

 การขนส่ง 
เขตเทียนเหอเป็นที่ตั้งของสถานีรถไฟกว่างโจวตะวันออก และมีรถไฟใต้ดินกว่างโจวผ่านอีกหลายสาย ดังนี้
 30px|alt=(1)|สาย 1 สาย 1
 30px|alt=(1)|สาย 3 สาย 3
 30px|alt=(1)|สาย 4 สาย 4
 30px|alt=(1)|สาย 5 สาย 5
 30px|alt=(1)|สาย 6 สาย 6
 30px|alt=(1)|สาย 21 สาย 21
 30px|alt=(1)|APM APM
# เสาม์ธุม
เสาม์ธุม  เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 3 หมู่บ้านและมีประชากร 1,964 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 3 ที่ตกเป็นของสมาชิกพรรคประชาชนกัมพูชา ส่วรอีก 2 ที่ตกเป็นของสมาชิกพรรคสม รังสี"Official Results of the 2007 Commune Councils Election in Ratank Kiri" . National Election Committee, No 4.58/07 NEC.SG.PIB (April 18, 2007). Accessed June 6, 2008. ณ เดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับต่ำในเสาม์ธุม"Land Alienation in Indigenous Minority Communities - Ratanakiri Province, Cambodia" . NGO Forum on Cambodia (August 2006). Accessed June 6, 2008.

 หมู่บ้าน"Final Population Totals, Rotanak Kiri Province, 1998" . Cambodia National Institute of Statistics. Accessed June 6, 2008."Ratanak Kiri Province" . Cambodia National Institute of Statistics. Accessed June 6, 2008.  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)  หมายเหตุSaom Klueng  852  0.91  131  Saom Trak  696  0.92  136  Saom Kol  416  1.06  62
# วาดะ (จังหวัดนางาโนะ)
thumb|แผนที่วาดะ จังหวัดนางาโนะ

วาดะ  เป็นหมู่บ้านในอำเภอชิอิซางาตะ จังหวัดนางาโนะ ประเทศญี่ปุ่น

ณ ค.ศ. 2003 หมู่บ้านนี้มีประชากรประมาณ 2,505 คนและมีความหนาแน่นที่ 28.53 คนต่อตารางกิโลเมตร หมู่บ้านนี้มีพื้นที่ทั้งหมด 87.81 ตารางกิโลเมตร

เมื่อวันที่ 1 ตุลาคม ค.ศ. 2005 วาดะกับเมืองนางาโตะ (อยู่ในอำเภอเดียวกัน) ถูกผนวกเข้าไปเพื่อสร้างเมืองนางาวะ